b'\n_START_ARTICLE_\nG\xc3\xbclc\xc3\xbc proti Tur\xc4\x8diji\n_START_SECTION_\nOzadje primera\n_START_PARAGRAPH_\nTo\xc5\xbee\xc4\x8da stranka je tur\xc5\xa1ki dr\xc5\xbeavljan. Pri 15 letih je bil aretiran in zaprt, zaradi identificiranja v videoposnetku v katerem je med demonstracijami v policijo metal kamenje, da bi izrazil nestrinjanje glede pogojev pridr\xc5\xbeanja vodje kurdske delavske stranke (v nadaljevanju PKK). Istega leta ga je kazensko sodi\xc5\xa1\xc4\x8de obsodilo za \xc4\x8dlanstvo v PKK, \xc5\xa1irjenje propag_NEWLINE_ande v podporo teroristi\xc4\x8dni organizaciji in odpora policiji. Na podlagi teh obto\xc5\xbeb mu je bila izre\xc4\x8dena zaporna kazen sedem let in \xc5\xa1est mesecev. Preden je bil izpu\xc5\xa1\xc4\x8den je bila odlo\xc4\x8dena ponovna ocenitev njegovega primera, je odslu\xc5\xbeil leto in osem mesecev zaporne kazni. Na podlagi prito\xc5\xbebe je sodi\xc5\xa1\xc4\x8de za prekr\xc5\xa1ke mladoletnikov v Tur\xc4\x8diji ponovno ocenilo njegov primer in ga oprostilo obto\xc5\xbebe o \xc4\x8dlanstvu v teroristi\xc4\x8dni organizaciji, ne pa obsodbe za \xc5\xa1irjenje propagande v podporo teroristi\xc4\x8dni organizaciji, udele\xc5\xbebi pri demonstracijah in odporu varnostnim silam ter njihovemu oviranju. Izrek kaznivega dejanja obsodbe je bil prekinjen pod pogojem, da ne stori drugega kaznivega dejanja naslednja tri leta. _NEWLINE_Pred tur\xc5\xa1kim sodi\xc5\xa1\xc4\x8dem je priznal, da je izgovarjal slogan "Dolgo naj \xc5\xbeivi predsednik PKK" in da je na policijo metal kamenje, vendar je izjavil, da ni bil povezan s PKK in da je bil med demonstracijo ujet v mno\xc5\xbeici.\n_START_SECTION_\nPostopek\n_START_PARAGRAPH_\nV prito\xc5\xbebi na Evropsko sodi\xc5\xa1\xc4\x8de za \xc4\x8dlovekove pravice je zaradi svoje obsodbe trdil, da je bila kazen, ki mu je bila nalo\xc5\xbeena, nesorazmerna. _NEWLINE_V Sodbi je Evropsko sodi\xc5\xa1\xc4\x8de za \xc4\x8dlovekove pravice preu\xc4\x8dilo vpra\xc5\xa1anje ali je bil kr\xc5\xa1en 11. \xc4\x8dlen Evropske konvencije o \xc4\x8dlovekovih pravicah in svobo\xc5\xa1\xc4\x8dinah, ki obsega svobodo zdru\xc5\xbeevanja in zborovanja. Sodi\xc5\xa1\xc4\x8de je uporabilo 11. \xc4\x8dlen Evropske konvencije o \xc4\x8dlovekovih pravicah in svobo\xc5\xa1\xc4\x8dinah o svobodi zdru\xc5\xbeevanja in zborovanja, kakor tudi 37. \xc4\x8dlen Konvencije ZN (Zdru\xc5\xbeenih Narodov) o otrokovih pravicah in splo\xc5\xa1ne opombe \xc5\xa1t. 10 in 6. \xc4\x8dlen Evropske konvencije o \xc4\x8dlovekovih pravicah o po\xc5\xa1tenem sojenju. _NEWLINE_Evropsko sodi\xc5\xa1\xc4\x8de za \xc4\x8dlovekove pravice je sklenilo, da je bila glede na mladost to\xc5\xbee\xc4\x8dega, strogost nalo\xc5\xbeenih kazni nesorazmerna z zakonitimi cilji prepre\xc4\x8devanja motenj in kriminala ter za\xc5\xa1\xc4\x8dite pravic in svobo\xc5\xa1\xc4\x8din drugih. Doma\xc4\x8da sodi\xc5\xa1\xc4\x8da niso upo\xc5\xa1tevala mladosti to\xc5\xbee\xc4\x8dega, skladno z notranjim pravom in \xc5\xa1tevilnimi mednarodnimi konvencijami, zlasti 37. \xc4\x8dlenom Konvencije ZN o otrokovih pravicah in splo\xc5\xa1ne opombe \xc5\xa1t. 10 , v skladu s katero se lahko pripor, pridr\xc5\xbeanje ali zaporno kazen otroka uporabi samo v skrajnem primeru in za najkraj\xc5\xa1e ustrezno \xc4\x8dasovno obdobje. Evropsko sodi\xc5\xa1\xc4\x8de je ugotovilo napako kazenskega sodi\xc5\xa1\xc4\x8da, ki ni navedlo utemeljitve za obsodbo njegovega \xc4\x8dlanstva v PKK in spoznanja, da je to\xc5\xbenik kriv \xc5\xa1irjenja propagande v podporo teroristi\xc4\x8dni organizaciji, kar je v nasprotju s procesnimi jamstvi v 11. \xc4\x8dlenu Evropske konvencije o \xc4\x8dlovekovih pravicah in svobo\xc5\xa1\xc4\x8dinah za zagotovitev razlogov za poseg v pravico do svobode zdru\xc5\xbeevanja in zborovanja. Poudarilo je, da je bila obveznost za obrazlo\xc5\xbeitev odlo\xc4\x8ditve bistveno postopkovno jamstvo v skladu s 6. \xc4\x8dlenom pravice do po\xc5\xa1tenega sojenja stranke, da bi morali biti usli\xc5\xa1ani njihovi argumenti, s \xc4\x8dimer jim daje sodi\xc5\xa1\xc4\x8de mo\xc5\xbenost ugovarjanja ali prito\xc5\xbebe zoper odlo\xc4\x8dbo in slu\xc5\xbei kot utemeljitev javnosti, zakaj je bila dolo\xc4\x8dena sodna odlo\xc4\x8dba izdelana. To\xc5\xbee\xc4\x8di v roku ni predlo\xc5\xbeil zahtevka za pravi\xc4\x8dno zado\xc5\xa1\xc4\x8denje skladno z 41.\xc4\x8dlenom Evropske konvencije o \xc4\x8dlovekovih pravicah in svobo\xc5\xa1\xc4\x8dinah, zato je sodi\xc5\xa1\xc4\x8de odlo\xc4\x8dilo, da zahtevka ni bilo.\n_START_SECTION_\nOdlo\xc4\x8ditev ES\xc4\x8cP\n_START_PARAGRAPH_\nSenat sedmih sodnikov je soglasno odlo\xc4\x8dil o zadevi.'